2. ΝΟΜΟΣ 6302 της 1/6 Οκτ. 1934 (ΦΕΚ Α΄ 338)  Περί οργανώσεως των Φιλανθρωπικών Ιδρυμάτων Ζακύνθου. Κατηργήθη δια του άρθρ. 12 Ν.Δ. 105/1973 (κατωτ. αριθ. 12) πλην του άρθρ. 11, το οποίον παρατίθεται κατωτέρω: Άρθρ.11.-Πόροι του Οργανισμού είναι: 1)Η κινητή και ακίνητος περιουσία η ανήκουσα εις το νοσοκομείον και ορφανοτροφείον τα λειτουργούντα δυνάμει του Νόμ. ΒΧΛΖ΄ και εφεξής διεπόμενα υπό του παρόντος οργανισμού. 2)Η δυνάμει του άρθρ. 5 του Νόμ. ΒΦΟΑ΄ οφειλομένη εις τα αγαθοεργά καταστήματα αποζημίωσις ορίζεται από του οικονομικού έτους 1935-1936 εις δραχ. 450.000. 3.«Το κατ’ έτος αναλογούν εις το Δήμον Ζακυνθίων χρηματικόν ποσόν εκ της συμμετοχής τούτου εις τας εισπράξεις του δυνάμει του άρθρου 309 του Κώδικος της Νομοθεσίας περί Δήμων και Κοινοτήτων, ως τούτο ετροποποιήθη υπό του Νόμ. 5538 προσθέτου δημοτικού φόρου επί των εξ αλλοδαπής εισαγομένων εμπορευμάτων. Το ποσόν αποδίδεται εις τον ειρημένον οργανισμόν υπό του Υπουργείου των Εσωτερικών κατά τα οριζόμενα υπό του άρθρ. 309 του Κώδικος της Νομοθεσίας περί Δήμων και Κοινοτήτων. Η ισχύς της διατάξεως ταύτης ανατρέχει εις την ισχύν του Νόμ. 6302». Η παρ. 3 αντικατεστάθη ως άνω δια του άρθρ. 5 Α.Ν. 8/12 Ιουν. 1935. 4)Τα εισπραττόμενα παρά του Οργανισμού νοσήλεια εξ ευπόρων ασθενών. 5)Αι παρά του Υπουργείου της Προνοίας παρεχόμεναι ετησίως επιχορηγήσεις προς συντήρησιν των εν τω άρθρ. 2 αναφερομένων σκοπών και προς ίδρυσιν αναρρωτηρίου φθισιώντων. «Η αληθής έννοια της παρ. 5 του άρθρ. 11 του Νόμ. 6302 είναι ότι αι παρά του Υπουργείου Κρατικής Υγιεινής και Αντιλήψεως παρεχόμεναι ετησίως επιχορηγήσεις συνίστανται εις χρήμα και εις νοσοκομειακά και φαρμακευτικά είδη». (Άρθρ. 4 παρ. 2 Ν.Δ. 10/21 Σεπτ. 1935). 6)Εισφορά πέντε μεν τοις εκατόν επί των πραγματοποιουμένων παρά του δήμου Ζακύνθου και των κοινοτήτων εσόδων, δέκα δε τοις εκατόν επί των πραγματοποιουμένων παρά των λοιπών οργανισμών δημοσίου δικαίου των εδρευόντων εν Ζακύνθω εσόδων. Βάσις προς υπολογισμόν των πραγματοποιηθέντων εσόδων λαμβάνεται το ποσόν των πραγματοποιηθέντων εσόδων κατά το προηγούμενον έτος. Η εισφορά θα παρακρατήται παρά του τελώνου ή άλλης αρμοδίας αρχής, εκ των εισπραττομένων υπέρ των ανωτέρω νομικών προσώπων εσόδων και αποδίδεται εις τον Οργανισμόν κατά τα ειδικώτερον δια Δ/τος ορισθησόμενα. Η έναρξις της ισχύος της διατάξεως ταύτης ορισθήσεται δια Δ/τος, καθορίζοντος άμα και τους υποκειμένους εις την εισφοράν οργανισμούς. Δια του άρθρ. 6 Α.Ν. 159/1936 (κωδικοποιηθέντος εις το άρθρ. 20 Β.Δ. 23 Ιαν. 1937, τόμ. 23Β σελ. 589) η δια της ανωτέρω παρ. 6 επιβληθείσα εις το Ειδικόν Ταμείον Μονίμων Οδοστρωμάτων εισφορά κατηργήθη. 7)Δι’ ομοίου Δ/τος, εφ’ άπαξ εκδιδομένου,  επιτρέπεται, όπως επιβληθή ειδικός φόρος υπέρ  του Οργανισμού επί των εξαγομένων και μεταφερομένων εκ της νήσου πάσης φύσεως πραγμάτων, πλην της σταφίδος, ελαίου και σάπωνος, άτινα  εξαιρούνται της φορολογίας ταύτης. Ο δασμός  ούτος δεν δύναται να είναι μεγαλύτερος των 0,25  λεπτών κατά χιλιόγραμμον εξαγομένου ή μεταφερομένου πράγματος. Δια του αυτού Δ/τος ορισθήσεται ο τρόπος της βεβαιώσεως, εισπράξεως και αποδόσεως  του  φόρου  τούτου εις τον Οργανισμόν     (Αντί της σελ. 95) Σελ. 95(α) Τεύχος 504-Σελ. 127 Φιλανθρωπικά Ιδρύματα Ζακύνθου 35.Γ.δ.1-2   532 ως και η χορήγησις ποσοστών εις τα αρμόδια όργανα εισπράξεως και τα οποία δεν δύνανται να υπερβούν τα 2% επί των ενεργουμένων εισπράξεων. Εξεδόθησαν τα Π.Δ. 28/31 Δεκ. 1934 περί τρόπου εκπληρώσεως των σκοπών του Οργανισμού Φιλανθρωπ. Ιδρυμάτων Ζακύνθου, το Π.Δ. 13/24 Ιουλ. 1935 περί επεκτάσεως των διατάξεων του Νόμ. ΦΜ΄ και επί των διοριζομένων υπαλλήλων του Ο.Φ.Ι.Ζ. και το Π.Δ. 31 Αυγ./12 Σεπτ. 1935 περί ορισμού του Εισαγγελέως Ζακύνθου ως μέλη του Συμβουλίου.   